аналитичен софтуер по техен избор.
 6. Потребителските интерфейси, посочени в параграф 2, се предлагат на официалните езици на Съюза.
 7. Общото време за реакция на хранилището на данни по което и да е търсене или известие, без да се отчита скоростта на интернет връзката на крайния потребител, не може да бъде повече от 5 секунди за данните, съхранявани от по-малко от 2 години, и не повече от 10 секунди за данните, съхранявани в продължение на 2 години и повече, за най-малко 99 % от всички търсения и автоматични известия, предвидени в параграфи 2 и 3.
 8. Общото време между пристигането на данните за докладваната дейност и възможността за достъп до тях посредством графичния и неграфичния интерфейс на първичните хранилища на данни и на вторичното хранилище на данни е не повече от 60 секунди в най-малко 99 % от всички дейности по предаване на данни.
 9. Хранилището на данни позволява получаване, съхраняване и предоставяне на разположение на офлайн неструктурирани файлове с цел актуализиране на устройствата за проверка, използвани от държавите членки за офлайн разкодиране на уникални идентификатори.
 10. Доставчикът на вторичното хранилище на данни създава и поддържа регистър на информацията, предадена му в съответствие с член 20, параграф 3. Запис на информацията, съхранявана в регистъра, се пази толкова дълго, колкото е времетраенето на работата на системата за проследяване.
 11. Държавите членки и Комисията си запазват правото да сключват допълнителни споразумения за нивото на услугите с доставчика на вторично хранилище на данни с цел сключване на договор с последното за извършване на допълнителни услуги, които не са предвидени в настоящия регламент. Доставчикът на вторичното хранилище на данни може да начислява пропорционални такси за предоставянето на тези допълнителни услуги.
 12. Услугите по хранилището на данни, предоставяни по настоящия член на държавите членки и Комисията, са съвместими с Регламент (ЕС) No 910/2014 и по-специално позволяват употребата на многократно приложими решения, предвидени като градивни елементи в частта за телекомуникациите в Механизма за свързване на Европа.
 Член 28
 Задачи по координацията на доставчика на вторичното хранилище на данни
 1. Доставчикът, който ръководи работата на вторичното хранилище на данни, предоставя на доставчиците, ръководещи работата на първичните хранилища на данни, издателите на идентификатори и икономическите оператори списъка със спецификации, необходими за обмена на данни с вторичното хранилище на данни и маршрутизатора. Всички спецификации са основани на свободни от интелектуална собственост отворени стандарти.
 Списъкът, посочен в първа алинея, се предоставя не по-късно от два месеца след датата, на която доставчикът, работещ с вторичното хранилище на данни, е бил избран.
 2. Въз основа на информацията, включена в приложение II, доставчикът, работещ с вторичното хранилище на данни, съставя общ речник на данните. В общия речник на данните се съдържа препратка към етикетите на полетата с данни във формат, който е четим от човека. Общият речник на данните се предоставя на доставчиците, работещи с първичните хранилища на данни, не по-късно от два месеца след датата, на която доставчикът, работещ с вторичното хранилище на данни, е бил избран.
 3. Когато е необходимо за осигуряването на ефективната работа на системата от хранилища в съответствие